[{"text_idx": "#000000", "text": "Diwrnodau Agored yw\u2019r ffordd ddelfrydol o ddarganfod y cyfleoedd sy\u2019n aros amdanoch ym Mhrifysgol De Cymru, yn broffesiynol ac yn bersonol."}, {"text_idx": "#000001", "text": "Mewn diwrnod agored PDC, cewch gyfle i archwilio ein campysau, cyfarfod a\u0302 staff academaidd a myfyrwyr presennol, cymryd rhan mewn gweithgareddau rhyngweithiol sy\u2019n ymwneud a\u0302\u2019ch cwrs, dysgu am fywyd ym Mhrifysgol De Cymru, mynd ar deithiau o amgylch y llety a\u2019r cyfleusterau, a chael llawer o gyngor ar gefnogaeth, arian, gyrfaoedd, ac opsiynau astudio."}, {"text_idx": "#000002", "text": "Diwrnod Agored Israddedig ar y Campws"}, {"text_idx": "#000003", "text": "Ble: Ar-lein (Anfonir cyfarwyddiadau ar sut i ymuno atoch trwy e-bost)"}, {"text_idx": "#000005", "text": "Pan fyddwch yn ymuno a\u0302 ni ar y campws:"}, {"text_idx": "#000006", "text": "Cynhelir digwyddiadau ar y campws trwy gydol y flwyddyn. Dyma\u2019ch cyfle i archwilio ein campysau a\u2019n lleoliadau cyfagos, cael gwybodaeth a chyngor manwl ar y cwrs neu bwnc y mae gennych ddiddordeb ynddo, mynd ar deithiau tywys o amgylch ein cyfleusterau, gofyn llawer o gwestiynau am yrfaoedd, arian a chymorth, a chael blas ar sut beth yw bywyd ym Mhrifysgol De Cymru."}, {"text_idx": "#000007", "text": "Gyda phum campws ar draws tri lleoliad, gallwch brofi\u2019r amrywiaeth sydd gan Dde Cymru i\u2019w gynnig \u2013 bwrlwm y dinasoedd, harddwch yr arfordir, a llonyddwch cefn gwlad."}, {"text_idx": "#000008", "text": "Pan fyddwch yn ymuno a\u0302 ni ar-lein:"}, {"text_idx": "#000009", "text": "Mae digwyddiadau ar-lein yn ffordd ddelfrydol o brofi sut beth yw astudio ym Mhrifysgol De Cymru o gysur eich cartref eich hun. Trwy feddalwedd rhithwir a fideos, gallwch archwilio'r campws, darganfod ein cyrsiau, a siarad a\u0302 staff a myfyrwyr."}, {"text_idx": "#000010", "text": "Pan fyddwch yn mynychu digwyddiad ar-lein, anfonir amserlen atoch yn nodi sut y bydd y noson yn rhedeg. Nodwch y cwrs a\u2019r sgyrsiau pwnc y mae gennych ddiddordeb ynddynt, ochr yn ochr ag unrhyw bynciau allweddol yr hoffech gael rhagor o wybodaeth amdanynt, megis cyllid a chymorth i fyfyrwyr, ac wrth glicio botwm, byddwch yn galw heibio ac allan o sgyrsiau, cyflwyniadau , fideos llif byw a llawer mwy!"}]